

4



Projektas

LIETUVOS RESPUBLIKOS
KLAIPĖDOS VALSTYBINIO JŪRŲ UOSTO PIETINĖS DALIES PLĖTROS PROJEKTO ĮGYVENDINIMO
ĮSTATYMAS

2026 m.                 d. Nr.
Vilnius

Lietuvos Respublikos Seimas,
pripažindamas, kad skubus Klaipėdos valstybinio jūrų uosto pietinės dalies plėtros projekto įgyvendinimas turi ypatingą valstybinę svarbą užtikrinant Lietuvos Respublikos ekonomikos augimą, konkurencingumą ir nacionalinio saugumo interesus;
siekdamas didinti Klaipėdos valstybinio jūrų uosto veiksmingumo potencialą ir išlaikyti jį kaip strateginį Baltijos jūros regiono logistikos  koridorių;
įgyvendindamas įsipareigojimus, susijusius su dvejopu infrastruktūros naudojimu civilinėms ir gynybos reikmėms ir priimančiosios šalies pajėgumų stiprinimu,
priima šį įstatymą.

 SKYRIUS


 straipsnis. 
. Šis įstatymas nustato Klaipėdos valstybinio jūrų uosto (toliau – uostas) pietinės dalies plėtros projekto (toliau – Projektas), kuriuo siekiama tikslinėje uosto teritorijoje suformuoti naują sausumos plotą ir šiame plote ir su juo besiribojančiame uosto žemės sklype, skirtame Projektui įgyvendinti, sukurti uosto infrastruktūrą, Projekto įgyvendinimo pagrindus, įskaitant pagrindus pradėti naudoti suformuotą naują sausumos plotą ir su juo besiribojantį uosto žemės sklypą pagal uosto funkcinę paskirtį. Projekto įgyvendinimo teritorijos ribas nustato Lietuvos Respublikos Vyriausybė.
. Teisiniams santykiams, atsirandantiems šio įstatymo pagrindu, Lietuvos Respublikos Klaipėdos valstybinio jūrų uosto įstatymas ir Lietuvos Respublikos teritorijų planavimo įstatymas taikomi tiek, kiek to nereglamentuoja šis įstatymas.

 straipsnis. 
. Tikslinė uosto teritorija – uosto teritorijos dalis, apimanti uosto akvatorijos dalį ir uosto žemės sklypus, įskaitant suformuotus uosto akvatorijos dalyje, skirtus Klaipėdos valstybinio jūrų uosto pietinės dalies plėtros projektui įgyvendinti.
. Kitos šiame įstatyme vartojamos sąvokos suprantamos taip, kaip apibrėžiamos Klaipėdos valstybinio jūrų uosto įstatyme.

 SKYRIUS


 straipsnis. 
. Projektą įgyvendinanti institucija – Lietuvos Respublikos susisiekimo ministerija.
. Projekto vykdytojas yra uosto valdytojas.
. Projekto įgyvendinimo procesą pagal kompetenciją prižiūri Projektą įgyvendinanti institucija. Projekto įgyvendinimo procesą pagal kompetenciją vertina vadovaujantis Lietuvos Respublikos Vyriausybės įstatymu Vyriausybės nutarimu sudaryta tarpžinybinė komisija. Tarpžinybinė komisija stebi Projekto įgyvendinimo eigą, nagrinėja su Projekto įgyvendinimu susijusią informaciją ir prireikus teikia pasiūlymus Vyriausybei dėl Projekto veiksmų plano, Projekto įgyvendinimo administracinių procedūrų ir (ar) kitų su Projekto įgyvendinimu susijusių klausimų. Tarpžinybinės komisijos užduotis nustato ir personalinę sudėtį tvirtina Vyriausybė.
. Uosto valdytojas užtikrina, kad pagal uosto (uosto žemės, vidinės akvatorijos, uosto išorinio reido ir uosto infrastruktūros) bendrąjį planą tikslinėje uosto teritorijoje Vyriausybės nustatytais terminais būtų:
) suformuotas naujas sausumos plotas uosto teritorijoje;
) įrengta uosto infrastruktūra.
. Šio straipsnio 4 dalyje nurodytiems rezultatams pasiekti šio įstatymo nustatyta tvarka sudaroma (-os) tikslinės uosto teritorijos nuomos sutartis (-ys).

 straipsnis. 
. Projekto įgyvendinimas finansuojamas:
) tikslinės uosto teritorijos nuomos sutartį (-is) sudariusio (-ių) nuomininko (-ų) pradiniu įnašu, skirtu šio įstatymo 3 straipsnio 4 dalyje nurodytiems Projekto įgyvendinimo rezultatams pasiekti, (toliau – pradinis įnašas);
) uosto valdytojo nuosavomis lėšomis;
) uosto valdytojo skolintomis lėšomis;
) kitomis uosto valdytojo teisėtai gautomis lėšomis.
. Prireikus, be šio straipsnio 1 dalyje nurodytų finansavimo šaltinių, Projekto įgyvendinimui finansuoti taip pat gali būti naudojami:
) Europos Sąjungos paramos fondų lėšos;
) Lietuvos Respublikos valstybės biudžeto asignavimai, skirti Susisiekimo ministerijai Projektui įgyvendinti. Valstybės biudžeto asignavimai Projektui įgyvendinti gali būti skiriami tik tuo atveju, kai yra išnaudoti šio straipsnio 1 dalies 1–3 punktuose nurodyti finansavimo šaltiniai ir galimybės Projektą finansuoti Europos Sąjungos paramos fondų lėšomis.
. Kai Projektui įgyvendinti naudojamos šio straipsnio 2 dalies 2 punkte nurodytos lėšos, atitinkamai didinamas uosto valdytojo įstatinis kapitalas Lietuvos Respublikos akcinių bendrovių įstatymo nustatyta tvarka.
. Iki šio įstatymo 7 straipsnio 5 dalyje nurodytos tikslinės uosto teritorijos nuomos 
sutarties (-ių) pasirašymo uosto valdytojas savo lėšomis atlieka Projektui įgyvendinti reikalingą poveikio aplinkai vertinimą, studijas, geologinius tyrimus, projektavimo darbus.

 straipsnis. 
Valstybės ir savivaldybių institucijos, įmonės ir įstaigos, pagal kompetenciją priimdamos sprendimus, susijusius su Projekto įgyvendinimu, bendradarbiauja tarpusavyje ir su Projektą įgyvendinančia institucija, keičiasi reikalinga informacija ir užtikrina, kad sprendimai, kuriais Projekto vykdytojui ir (ar) kitiems įgyvendinant Projektą dalyvaujantiems asmenims suteikiama teisė vykdyti projektavimo, statybų, rangos, įrengimo ir kitus susijusius darbus, būtų priimami laiku. Su Projekto įgyvendinimu susiję sprendimai turi būti priimami per kuo trumpesnius terminus.

 straipsnis. 
Įgyvendinant Projektą sukurta uosto infrastruktūra nuosavybės teise priklauso uosto valdytojui, o suformuotas naujas sausumos plotas uosto teritorijoje nuosavybės teise priklauso valstybei.

 straipsnis. 
. Siekiant Projekto įgyvendinimo rezultatų, nurodytų šio įstatymo 3 straipsnio 4 dalyje, ir pradėti naudoti tikslinę uosto teritoriją pagal uosto funkcinę paskirtį, tikslinė uosto teritorija ar jos dalis nuomojama viešu konkursu, taikant konkurencinio dialogo būdą ir užtikrinant nediskriminavimo, proporcingumo, skaidrumo, objektyvumo, aiškumo ir nedviprasmiškumo principų laikymąsi. Konkurenciniam dialogui vykdyti mutatis mutandis taikomos Lietuvos Respublikos viešųjų pirkimų įstatymo nuostatos, reglamentuojančios konkurencinio dialogo pirkimo būdą. Tikslinės uosto teritorijos nuomotojas yra uosto valdytojas. Viešo konkurso organizavimo ir vykdymo tvarką nustato Vyriausybė.
. Tikslinės uosto teritorijos nuomos viešo konkurso dalyviai yra vertinami pagal pasiūlytą pradinio įnašo dydį, taip pat krovos apyvartos mastą ir (arba) kitus tikslinėje uosto teritorijoje ar jos dalyje jų planuojamos vykdyti veiklos, susijusios su uosto funkcine paskirtimi, rodiklius.
. Jeigu skelbiamas vienas visos tikslinės uosto teritorijos nuomos viešas konkursas, konkurso laimėtojo pasiūlytas pradinis įnašas negali būti mažesnis kaip 300 milijonų eurų.
. Jeigu skelbiami atskirų tikslinės uosto teritorijos dalių nuomos viešieji konkursai, konkursų laimėtojų pasiūlytų pradinių įnašų bendra suma negali būti mažesnė kaip 300 milijonų eurų.
. Tikslinės uosto teritorijos nuomos sutartis sudaroma raštu ne ilgesniam kaip 50 metų terminui, laikantis Lietuvos Respublikos civilinio kodekso, šio įstatymo ir mutatis mutandis Klaipėdos valstybinio jūrų uosto įstatymo reikalavimų.
. Tikslinės uosto teritorijos nuomos sutartyje nurodoma:
) pradinio įnašo mokėjimo tvarka ir terminai;
) pradinio įnašo naudojimo uosto infrastruktūros ir naujo sausumos ploto uosto teritorijoje formavimo darbams finansuoti tvarka ir terminai;
) uosto žemės naudotojo krovos ir (arba) kitų darbų, susijusių su uosto funkcine paskirtimi, minimalus mastas;
) uosto žemės nuomos mokesčio mokėjimo tvarka, keitimo sąlygos ir tvarka;
) uosto žemės naudotojo įsipareigojimas, pasibaigus tikslinės uosto teritorijos nuomos sutarčiai ir nelaimėjus pagal Klaipėdos valstybinio jūrų uosto įstatymą vykdomos viešosios uosto žemės nuomos teisės suteikimo procedūros (toliau – viešoji procedūra), perleisti nuosavybės teisę į jam priklausantį nekilnojamąjį turtą, esantį šios tikslinės uosto teritorijos nuomos sutarties pagrindu naudojamame uosto žemės sklype, viešosios procedūros laimėtojui;
) uosto žemės naudotojo įsipareigojimas ne vėliau kaip per 1 metus iki viešosios procedūros paskelbimo dienos pateikti uosto valdytojui reikalaujamą informaciją ir dokumentus apie turtą, kuris nelaimėjus viešosios procedūros yra perleidžiamas viešosios procedūros laimėtojui;
) uosto žemės naudotojo įsipareigojimas pateikti uosto valdytojui reikalaujamą informaciją ir dokumentus apie pas viešosios procedūros laimėtoją perkeliamus darbuotojus;
) atsakomybė už tikslinės uosto teritorijos nuomos sutarties pažeidimus ir ginčų sprendimo tvarka;
) tikslinės uosto teritorijos nuomos sutarties keitimo ir nutraukimo tvarka, įskaitant force majeure aplinkybes;
) uosto infrastruktūros naudojimo sąlygos.
. Kai tikslinės uosto teritorijos nuomos sutartis uosto žemės naudotojo inciatyva arba dėl jo kaltės yra nutraukiama anksčiau negu sueina nuomos terminas, jo sumokėtas pradinis įnašas jam nėra grąžinamas.
. Tikslinės uosto teritorijos nuomos teisiniams santykiams mutatis mutandis taikomos Klaipėdos valstybinio jūrų uosto įstatymo nuostatos, reglamentuojančios uosto žemės nuomos santykius, ir pagal Klaipėdos valstybinio jūrų uosto įstatymą tvirtinamas uosto žemės nuomos mokesčio apskaičiavimo tvarkos aprašas tiek, kiek šių santykių nereglamentuoja šis įstatymas.
. Tikslinės uosto teritorijos nuomos sutartis turi būti įregistruota Nekilnojamojo turto registro informacinėje sistemoje per 3 mėnesius nuo šios sutarties sudarymo dienos. Ši sutartis registruojama tikslinės uosto teritorijos nuomos sutartį sudariusio uosto žemės naudotojo lėšomis.
. Tikslinės uosto teritorijos nuomos sutartyje nustatomos šio įstatymo 7 straipsnio 6 dalyje nurodytos sąlygos negali būti keičiamos jų atsisakant arba sumažinant nustatytus uosto žemės naudotojo įsipareigojimus.

 SKYRIUS


 straipsnis. 
. Šis įstatymas, išskyrus šio straipsnio 2 dalį, įsigalioja 2026 m. rugpjūčio 1 d.
. Vyriausybė iki 2026 m. liepos 31 d. priima šio įstatymo įgyvendinamuosius teisės aktus.



Skelbiu šį Lietuvos Respublikos Seimo priimtą įstatymą.



Respublikos Prezidentas	



